Naidunia Women's Scooter Rally: अंतरराष्ट्रीय महिला दिवस पर स्कूटर पर निकलेगा महिला जोड़ीदारों का कारवांUpdated: | Sun, 07 Mar 2021 08:49 AM (IST)
इंदौर (नईदुनिया प्रतिनिधि), Naidunia Women's Scooter Rally। अंतरराष्ट्रीय महिला दिवस पर महिलाओं के सम्मान में नईदुनिया विमेंस स्कूटर रैली का आयोजन करने जा रहा है। इसमें शामिल होने के लिए बड़ी संख्या में महिलाएं उत्साहित हैं। नईदुनिया विमेंस स्कूटर रैली में मां-बेटी, सासबहू, बहनें या सहेलियां जोड़ी के रूप में भाग ले सकती हैं। रैली 8 मार्च की सुबह 7 बजे एसजीएसआइटीएस प्रांगण से छप्पन दुकान तक निकलेगी। इस अंतरराष्ट्रीय महिला दिवस के अवसर पर ज्यादा से ज्यादा संख्या में महिलाएं शामिल होकर सशक्त महिलाओं के रूप में आत्मसम्मान, आत्मविश्वास, आत्मनिर्भरता और स्वाधीनता जैसे जीवन मूल्यों को सुदृढ़ता प्रदान कर सकती हैं।
निशुल्क रजिस्ट्रेशन करा सकती हैं : रैली के जरिए समाज को यह संदेश दिया जाएगा कि महिलाएं जब दो पहिया वाहन चलाती हैं तो वे इस ओर इशारा भी करती हैं कि नारी कर्तव्य और अनुशासन के दो पहिए पर आत्मविश्वास से संतुलन बनाए रख सकती हैं और हर परिस्थिति में आगे बढ़ने का माद्दा रखती हैं। आयोजन का उद्देश्य कोरोना महामारी से बचाव के लिए ज्यादा से ज्यादा लोगों को जागरूक करना भी है। स्कूटर रैली में भाग लेने के लिए निशुल्क रजिस्ट्रेशन करा सकते हैं। रजिस्ट्रेशन रविवार शाम चार बजे तक किया जा सकेगा।
रजिस्ट्रेशन फार्म के लिए एमबीएसआर टाइप करके 9993422333 पर वाट्सएप करें। उत्तर में प्राप्त होने वाली लिंक क्लिक कर फार्म भरें। भाग लेने वाली प्रत्येक जोड़ीदारों को सर्टिफिकेट प्रदान किए जाएंगे। रजिस्ट्रेशन हेतु ड्राइविंग लाइसेंस होना आवश्यक है। रैली में भाग लेने के लिए हेलमेट पहनना अनिवार्य होगा। रैली में कोविड-19 संबंधी दिशा निर्देशों का भी पालन करना होगा और पूरे समय मास्क पहने रखना होगा। हमारे सहयोगी सार्थक सिंगापुर ग्रुप, ओरो रियल एस्टेट प्राइवेट लिमिटेड, एआरजे आटोमोटिव, डिजियाना फ्रेश, सांची, एलआइसी और मनन अपेरल हैं।Posted By: Prashant Pandey